Sodba Splošnega sodišča z dne 5. februarja 2025 – Ege İhracatçıları Birliği in drugi/Komisija
(Zadeva T122/23)1
(Subvencije – Uvoz šarenk s poreklom iz Turčije – Izvedbena uredba (EU) 2022/2390 – Dokončna izravnalna dajatev – Očitna napaka pri presoji – Analiza posredovanja – Izračun zneska subvencije – Metoda, drugačna od tiste, ki je bila uporabljena v prvotni preiskavi – Sprememba okoliščin – Obstoj ugodnosti – Preferenčna posojila in davčna obravnava – Opredelitev zadevnega izdelka)
Jezik postopka: angleščina
Stranke
Tožeče stranke: Ege İhracatçıları Birliği (Konak, Turčija) in 19 drugih tožečih strank, katerih imena so navedena v prilogi k sodbi (zastopniki: G. Coppo, A. Scalini in G. Pregno, odvetniki)
Tožena stranka: Evropska komisija (zastopniki: L. Di Masi, G. Luengo in J. Zieliński, agenti)
Predmet
Tožeče stranke s tožbo na podlagi člena 263 PDEU predlagajo razglasitev ničnosti Izvedbene uredbe Komisije (EU) 2022/2390 z dne 7. decembra 2022 o spremembi dokončne izravnalne dajatve, uvedene z Izvedbeno uredbo (EU) 2021/823 na uvoz nekaterih šarenk s poreklom iz Turčije po delnem vmesnem pregledu v skladu s členom 19 Uredbe (EU) 2016/1037 Evropskega parlamenta in Sveta (UL 2022, L 316, str. 52) v delu, v katerem se nanaša nanje.
Izrek
Izvedbena uredba Komisije (EU) 2022/2390 z dne 7. decembra 2022 o spremembi dokončne izravnalne dajatve, uvedene z Izvedbeno uredbo (EU) 2021/823 na uvoz nekaterih šarenk s poreklom iz Turčije po delnem vmesnem pregledu v skladu s členom 19 Uredbe (EU) 2016/1037 Evropskega parlamenta in Sveta se razglasi za nično v delu, v katerem se nanaša na družbo Ege İhracatçıları Birliği in druge tožeče stranke, katerih imena so navedena v Prilogi, z izjemo Özpekler İnșaat Taahhüt Dayanıklı Tüketim Malları Su Ürünleri Sanayi ve Ticaret Ltd Șirketi in Selina Balık İșleme Tesisi İthalat İhracat Ticaret AȘ.
V preostalem se tožba zavrne.
Evropski komisiji se naloži plačilo stroškov.
____________
1 UL C 155, 2.5.2023.